# Amazonasi réce

### A Wikipédiából, a szabad lexikonból.

amazonasi réce Státusz: nem veszélyeztetett
amazonasi récék, hátul ♂ (Amazonetta brasiliensis)
Rendszertan

Ország: | Állatok (Animalia)
Törzs: | Gerinchúrosok (Chordata)
Osztály: | Madarak (Aves)
Rend: | Lúdalakúak (Anseriformes)
Család: | Récefélék (Anatidae)
Alcsalád: | Réceformák (Anatinae)
Nem: | Amazonetta
Faj: | A. brasiliensis

Tudományos név
Amazonetta brasiliensis Gmelin, 1789

A Wikifajok tartalmaz Amazonasi réce témájú rendszertani információt.

A Wikimedia Commons tartalmaz Amazonasi réce témájú médiaállományokat.

Az amazonasi réce (Amazonetta brasiliensis) a lúdalakúak rendjébe, ezen belül a récefélék családjába, az réceformák alcsaládjába tartozó dél-amerikai úszómadár.

## [szerkesztés] Előfordulás

Dél-Amerikában, az Andoktól keletre él, tavon és mocsarakban.

## [szerkesztés] Megjelenés

A kisebbfajta récék közé tartozik, hossza 40 centiméter, tömege 600 gramm. Az amazonasi récénél a nemek igen hasonlítanak egymásra, csak kevés különbség van a hím és a tojó között. A tollazat mindkét nemnél világosbarna. A hím csőre piros, a nőstényé szürke. A nősténynek fehéres az arctollazata.

## [szerkesztés] Életmód

Mivel a trópusokon él, állandó madár. Főleg a víz felszínén, vagy annál nem sokkal nagyobb mélységben keresi főleg növényi részekből álló táplálékát. Párokban vagy kis, maximum 20 egyedet számláló csoportokban él.

## [szerkesztés] Szaporodás

Az amazonasi réce tojója általában a parti növényzet közé vagy vízre építi pihékkel bélelt fészkét, ahova 8-12 tojást rak. A költés 12 hétig tart, és csak a tojó költi ki a tojásokat. A jól fejlett, fészekhagyó kicsik hamarosan anyjukat követik a vízig. A fiókák felnevelésében részt vesz a hím is. Átlagos élettartamuk 10 év körüli.

## [szerkesztés] Védettség

Az amazonasi réce állományának nagysága nem ismert, de egyes helyeken meglehetősen elterjedt. A faj nem veszélyeztetett.

## [szerkesztés] Hivatkozások

- A faj a Természetvédelmi Világszövetség Vörös Listáján

A lap eredeti címe "http://hu.wikipedia.org../../../a/m/a/Amazonasi_r%C3%A9ce.html"

Kategória: Récefélék

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Español
- Français
- ‪Norsk (nynorsk)‬